Оролт_Гаралтын_ports
- Тасалдал ба тасалдлаар удирдах Оролт/Гаралт Програмчилсан оролт/гаралтын үйлдлийн хамгийн том сул тал нь оролт/гаралтын төлвийг байнга шалгах явдал юм. Иймээс процессорт оролт/гаралтын үйлдэл хийх шаардлагатай байгаагаа тасалдалаар мэдэгдэх аргыг ашиглах болсон. Ингэснээр завгүй хүлээлт байхгүй болох ч оролт/гаралтын үйлдэлд оролцож буй бүх мэдээлэл процессороор дамжсан хэвээрээ л байсан. Өөрөөр хэлбэл оролт/гаралтын үйлдлийг эхлүүлэх ба дуусгах ажлыг тасалдалаар мэдэгдэх болсоноор завгүй хүлээлт байхгүй болсон боловч оролт/гаралтын үйлдлийн үеэр дамжиж буй бүх мэдээлэл төв процессороор дамжсан хэвээрээ л байсан. Өмнөх технологит хэрэглэж байсан оролт/гаралтын модулийг өргөтгөн програмчилсан оролт/гаралтын технологийг бус тасалдалаар удирдах боломжтой оролт/гаралтын модулийг ашиглах болсон. Оролтын төхөөрөмжүүд Компьютерт мэдээлэл оруулах зориулалттай хулгана, гар, скайнер, микрофон, дижитал камер зэрэг төхөөрөмжүүдийг оролтын төхөөрөмжүүд гэнэ. Гар: Мэдээллийг компьютерт оруулах зориулалттай ба товчлуурын тоо байрлал нь үйлдвэрлэгчээсээ хамааран өөр өөр байж болно. Гарны товчлуурыг үүргээр нь 3 ангилж болно. 1. ердийн тэмдэгт(character)-ийн товчлуурууд 2. функциональ үүрэг бүхий товчлуурууд 3.Шилжүүлэх буюу удирдах товчлуурууд Хулгана: Дэлгэцэн дээрх курсорын хөдөлгөөнийг хянах үүрэг бүхий хатуу хавтгай гадаргуу дээгүүр гүйж ажилладаг жижиг төхөөрөмжийг хэлнэ. Оролтын зарим төхөөрөмжүүд Trackball – нэгэн төрлийн хулгана, бөмбөлөг нь эргэлдэж заагчийг удирдана. LigthPen – техник технологи хөгжин илүү авсаархан, улам төгс төгөлдөр болсоор байна. Мэдрэмтгий дэлгэцтэй компьютерт гар ба хулганы үүргийг тусгай зориулалтын ганц харандаа(LigthPen) гүйцэтгэж байна. Joystick – Компьютерийн тоглоом болон компьютераар бүтээгдсэн машин зэрэг обьектуудыг хөдөлгөөнд оруулж удирдах үүрэгтэй. Микрофон - өөрийн дуу авиа яриаг оруулах зориулалттай оролтын төхөөрөмж бөгөөд дуу авиаг электрон дохионд хувиргадаг. Дижитал камер нь зургийн хальсны оронд гэрэл мэдрэх дэлгэцийг ашигладаг. Камерийн дотор талд жижигхэн компьютер байрлах ба дүрс мэдээллийг файл хэлбэрт хөрвүүлж компьютерт уншуулна. Скайнер нь текст, зургийг гэрлийн ойлтоор хуулбарлан компьютерт зургийн файл болгон оруулдаг төхөөрөмж. Touchpad – хуруугаар мэдрэгч нэг төрлийн хулгана. Вэб камер – хөдөлгөөнт дүрсийг харуулах үүрэгтэй. Интернет ашиглан алс зайд байгаа хүмүүс дүрсээ харж болохоос гадна, аюулгүй байдал, замын хөдөлгөөнийг хянах зорилгоор камер хэрэглэдэг. Гаралтын төхөөрөмжүүд Монитор: Компьютер дахь мэдээлэл, текст, дүрс, зургийг харуулдаг төхөөрөмж юм. Мониторын экраныг дэлгэц гэнэ. Хэдэн өнгөөр харуулж чадаж байгаагаас уг дэлгэцийн өнгөний үзүүлэлт тодорхойлогддог. Дэлгэц нь диагоналийн уртаар хэмждэг инч гэсэн нэгжтэй. Проектор: Компьютер дахь мэдээлэл, зураг, график г.м өгөгдлийг самбарт тусган харуулах зориулалттай төхөөрөмж юм. Үзүүлэнгийн пограм болох PowerPoint програмтай хамгийн сайн хосолж ажилладаг. Хэвлэх төхөөрөмж: Компьютерийн дэлгэцэн дээрх мэдээллийг цаасан дээр хэвлэн гаргах зориулалттай төхөөрөмжийг принтер буюу хэвлэгч гэнэ. Хэвлэгч нь хэмжээ, хэвлэх хурд, төрөл, үнэ өртөгөөрөө хоорондоо ялгаатай байдаг. Плоттер: Хэвлэх төхөөрөмж бөгөөд принтерийн нэг төрөл бөгөөд ихэвчлэн том хэмжээтэй зураг, графикийг хэвлэдэг. Чанга яригч: Компьютер дахь төрөл бүрийн файлын дуу авиаг гаргах үүрэгтэй. Сүүлийн үеийн компьютерийн мониторт нь чанга яригчийг